‘Onipa so betumi aba mfaso ama Onyankopɔn anaa?’ (2, 3)
Ɔbɔɔ Hiob sobo sɛ ɔyɛ odifudepɛfo a osisi nkurɔfo (6-9)
‘San bra Onyankopɔn nkyɛn, na wobɛsan asi wo dedaw mu’ (23)
22 Ɛnna Elifas+ a ofi Teman no kae sɛ:2 “Ɔbarima so wɔ mfaso ma Onyankopɔn anaa?Na obi a ɔwɔ nhumu so wɔ mfaso ma no anaa?+3 Sɛ woyɛ ɔtreneeni a, ade nyinaa so Tumfo no de, ɛfa ne ho bɛn?*Na wokɔ so ma w’abrabɔ di mu a, mfaso bɛn na obenya?+4 Wo nyamesuro nti, obedi w’asɛmNa watwe w’aso anaa?5 Esiane sɛ w’amumɔyɛ dɔɔsoNa woda so ara yɛ bɔne* nti na aba saa. Meboa?+6 Wugye awowa fi wo nuanom nkyɛn bere a ɛnsɛ sɛ wugye,Na wuyi nkurɔfo ho ntama ma wɔda adagyaw.*+7 Womma nea wabrɛ nsu nnom,Na nea ɔkɔm de no nso, womma no aduan.+8 Ɔbarima a ne ho yɛ den na asaase no yɛ ne dea,+Na nea ɔwɔ anuonyam na ɔte so.9 Nanso womaa akunafo de nsapan kɔe,Na nnyanka nso, wububuu wɔn nsam.10 Ɛno nti na mfiri* atwa wo ho ahyia,+Na nneɛma a ɛyɛ hu a ɛba mpofirim hunahuna wo no.11 Ɛno nti na esum kabii aba a wuntumi nhu ade no.Na ɛno nso nti na nsu ayiri akata wo so no.12 Ɛnyɛ ɔsorosoro na Onyankopɔn wɔ anaa?Na hwɛ sɛnea nsoromma nyinaa wɔ soro tɔnn.13 Nanso woka sɛ: ‘Ɛdɛn koraa na Onyankopɔn nim?Obetumi ahu nea ɛwɔ sum kabii mu abu atɛn anaa?14 Sɛ ɔnenam ɔsoro a akɔntɔn* no so a,Omununkum a asiw n’anim nti, onhu ade.’15 Wobɛfa tete kwan aNnipabɔnefo faa so no so anaa?16 Wɔn na wohwim wɔn kɔe* ansa na wɔn bere reso;Wɔn na nsuyiri* hohoroo wɔn fapem kɔe.+17 Wɔka kyerɛɛ nokware Nyankopɔn no sɛ: ‘Gyaa yɛn!’Na wɔkae sɛ, ‘Ɛdɛn na ade nyinaa so Tumfo no betumi ayɛ yɛn?’18 Nanso Ɔno na ɔde nneɛma pa ahyɛ wɔn afi ma.(Me de, adwemmɔne a ɛte saa nni me tirim koraa.)19 Atreneefo behu eyi na wɔadi ahurusi,Na wɔn a wɔn ho nni asɛm bedi wɔn ho fɛw sɛ:20 ‘Wɔasɛe yɛn atamfo,Na wɔn ho biribiara a aka nso, ogya bɛhyew.’21 Hu No* yiye, na w’asom bedwo wo;Ɛno bɛma woanya nneɛma pa.22 Gye n’anom mmara tom,Na fa ne nsɛm sie wo koma mu.+23 Sɛ wosan ba ade nyinaa so Tumfo no nkyɛn a, wobɛsan asi wo dedaw mu;+Sɛ wuyi nea ɛnteɛ fi wo ntamadan mu,24 Sɛ wotow wo sika kɔkɔɔ* gu mfuturu mu,Na wotow Ofir sika kɔkɔɔ+ no gu subon* mu a,25 Anka ade nyinaa so Tumfo no bɛba abɛyɛ wo sika kɔkɔɔ,*Na ɔno ara nso abɛyɛ wo dwetɛ amapa.26 Anka ade nyinaa so Tumfo no nti, w’ani begye,Na woama w’ani so akyerɛ Onyankopɔn.27 Wobɛsrɛ no, na obetie wo,Na bɔ a woahyɛ no, wubetua.28 Nea woabɔ wo tirim sɛ wobɛyɛ biara bɛyɛ yiye,Na hann bɛhyerɛn wɔ wo kwan so.29 Na sɛ wokasa ahantan so a, ɔbɛbrɛ wo ase,Na ɔhobrɛasefo* de, obegye no.30 Obegye wɔn a wɔn ho nni asɛm;Enti sɛ wo nsa ho tew a, sɛnea ɛte biara obegye wo.”
twi_Latn twi_Latn twi_Latn twi_Latn